Dasse se trots
Hoërskool Langenhoven het in 2016 'n uitstekende sportjaar beleef.
Langenhoven streef na goeie prestasies op alle terreine. 'n Skool klein genoeg om persoonlik te wees, maar groot genoeg om 'n verskil te maak.
Die skool het in 2016 70 provinsiale en 2 nasionale sportmanne en –vroue opgelewer. Volgens die skoolhoof is daar op 'n verskeie terreine presteer.
Op die foto verskyn die Dasse wat in 2016 provinsiale sowel as nasionale kleure verwerf het saam met Mnr. Piet de Villiers (skoolhoof).
Liza Gerber, 'n graad 11-leerder, het vanaf 7 September – 15 Oktober 2016 aan verskillende skoue deelgeneem en uitmuntend presteer.
Tydens Upington Skou is Liza deel van die Junior Protea-span waar hulle teen Junior Namibia deelneem. Liza ry in die 3-gangspan en haar span verower goud. Liza verwerf ook individueel 'n eerste plek. By Robertson Skou is sy die Kampioen in Vyfgang Kinderryperd en behaal sy die WP Ruiterkunsspan. Liza is ook nommer een ruiter van die Vyfgangspan. By Moorreesburg- en Tulbagh Skou is Liza altwee kere eerste tydens die WP Proewe in die Vyfgang Ruiterkuns.
Das-gimnas op pad na Zimbabwe
Stephani Heenop, 'n graad 10-leerder, is 'n ritmiese gimnas wat deel van die Nasionale hoëverrigtingsentrum (High Performance Centre) is.
Hierdie Dassie is vir die Zone5-span gekies om in Desember aan 'n internasionale kompetisie te Zimbabwe deel te neem. Met hierdie prestasie kry Stephani haar Federasie-kleure, m.a.w, sy verteenwoordig 'n nasionale-span. Stephani se ma, Georgine Heenop, gaan saam as een van die span se afrigters. Die skool is saam met hulle opgewonde vir hierdie wonderlike geleentheid!
Krieket is kookwater
Die eerste krieketspan het op Donderdag, 27 Oktober 2016, 'n kragvertoning teen Gerrit du Plessis Sekondêr gelewer. Die Dasse het 'n allemintige 281 lopies in hulle 20 boulbeurte gemoker.
Byron Esau het 'n manjefieke 150 onoorwonne lopies aangeteken. Dit is boonop sy tweede honderdtal hierdie jaar! Gian Rademeyer het 'n mooi 62 tot die totaal bygedra. Die Dasse-boulers het daarna hulle kant gebring en die manne van Gerrit du Plessis vir slegs 80 lopies uitgeknikker. Die Dasse se eerste krieketspan wen dus met 'n massiewe 201 lopies.
Op die foto verskyn Byron Esau.
Bianca presteer in Poësie
Bianca Lombaard, 'n graad 8-leerder, het tydens die Radikale Redenaars-kompetisie puik gevaar.
Dit het op Vrydag, 14 Oktober 2016 by Hoërskool Garsfontein te Pretoria plaasgevind. Sy het op hierdie nasionale kompetisie 'n tweede plek in die Poësie-afdeling verwerf.